Vermeende bylmoordenaar weer in hof | Maroela Media
‘n Man wat van die bylmoorde in Orange Farm beskuldig word, het Dinsdag skuld erken Foto: Werner Beukes/SAPA
ŉ Man van Orange Farm wat glo erken het dat hy drie van sy familielede met ŉ byl vermoor het, verskyn Dinsdag weer in die Vereeniging-streekshof.
Die saak is verlede Dinsdag uitgestel om hom die geleentheid te bied om aansoek te doen vir regshulp.
Tydens sy vorige verskyning het die staat die hof ingelig dat die man vir sielkundige ondersoek gestuur moet word. Die beskuldigde het egter in reaksie hierop gesê: “Ek is reg. Ek het nie ŉ geestelike siekte nie. Kan ek nou maar skuldig pleit?”
Die 25-jarige man het glo sy 60-jarige ouma en twee vroulike familielede met ŉ byl vermoor. Twee neefs, onderskeidelik 17 en 18 jaar oud, is beseer en in ŉ kritieke toestand na ŉ nabygeleë hospitaal geneem. ŉ Sesjarige familielid het ongedeerd ontsnap.
Hy staar drie aanklagte van moord in die gesig, asook drie van poging tot moord.
Drie familielede sterf in bylaanval
Bafana-afrigter “baie goed met sy werk” – Zuma